Свободна практика

Онлайн обучение „Първи стъпки с професионалната мрежа LinkedIn“
2020-04-09 19:00 - 21:00 (Europe/Helsinki)
Използваш ли LinkedIn? Ако все още нямаш регистрация в тази социална мрежа, направи си и се запиши за обучението. Платформата може да ти бъде много полезна в търсенето на кадри или на клиенти, стига да знаеш как да я използваш.
По време на обучението разбираш как да:

оптимизираш личния си профил;
създадеш и управляваш фирмена страница.

От лектора научаваш и какви са платените функционалности, и как ще са ти от полза.
За кого е подходящо събитието

За всеки, който има нужда от въвеждане в работата с професионалната мрежа LinkedIn.

Лектор

Александър Кръстев е експерт по дигитален маркетинг, основател на дигитална агенция „BookMark“ и на сайта „Аз чета“. Води семинари за работата с професионалната мрежа.

Входът е безплатен, с предварителна регистрация.

Бизнесът споделя своите затруднения по време на епидемия
2020-04-08 15:00 - 16:00
Ако си представител на организация или имаш собствен бизнес и си в затруднено положение, включи се в онлайн събитието, организирано от „Враца софтуер общество“. Основната му цел е да разбере какви точно са трудностите пред различните бизнеси и организации в момента и как могат те да си помогнат взаимно.
Основните въпроси, които участниците ще обсъждат, са:

какви са нуждите на организациите в момента;
как може да им се помогне;
как технологиите са от полза.

За да вземеш участие, ти е нужно:

добра интернет връзка;
микрофон и слушалки;
профил в Google.

Ако имаш въпроси, свържи се с „Враца софтуер общество“.
За кого е подходящо събитието

За представители на организации и бизнеси.

Входът е безплатен, с предварителна регистрация. Платформата, посредством която се провежда събитието, е Hangauts на Google.

Начално обучение по предприемачество
2020-04-08 13:30 - 15:30
Имаш интерсна бизнес идея, но все не ти остава време да я обмислиш в детайли? По време на пандемията вероятно имаш тази възможност. Направи и следващата крачка, запиши се за онлайн обучението, организирано от фондация „Каузи“.
От уебинара научаваш повече за:

различните предприемачески подходи;
видовете предприемачи;
митовете относно започването на свой бизнес;
генерирането на идеи.

За кого е подходящо събитието

За всички, които имат бизнес идеи, но не знаят откъде да започнат осъществяването им.

Входът е безплатен, с предварителна регистрация.

Обучението се провежда в платформа „ZOOM“. Ако заявиш участие, организаторите ти изпращат линк за вход.

Практически съвети за кариерно развитие - онлайн обучение
2020-04-07 19:30 - 20:30
В началото на своята кариера си. Поставяш си цели, преследваш ги. Може би имаш нужда от дългосрочен и последователен план за твоя професионален път? Ако е така, вземи участие в онлайн обучението.
По време на събитието разбираш кои са най-често срещаните грешки при кариерното планиране. Лекторът споделя с теб своя опит и ти дава конкретни насоки как да начертаеш ясен план за твоето професионално израстване.
За кого е подходящо събитието

За всички, които искат да изградят ефективен кариерен план.

Лектор

Марин Димитров е част от „Uber Engineering“. Марин и екипът му отговарят за обработката на финансова информация и документи за над 100 милиона потребителя в целия свят.

Събитието е безплатно, с предварителна регистрация.

Курс по графичен дизайн
2020-04-05 19:00 - 2020-06-28 21:00 | Гнездото Coworking, ул. "Кокиче" 14, Враца, Bulgaria
Независимо дали мечтаеш да се развиваш в сферата на графичния дизайн, или искаш да се изправиш пред нови предизвикателства и да придобиеш ценни умения, курсът ще ти е от полза. Кандидатствай, ако си от Враца или региона.
Обучението е разделено на четири нива.

I ниво – разбираш с какво графичният дизайн ти полезен, усвояваш базисни умения;
II ниво – учиш се да работиш с най-често използвания от дизайнерите софтуер.
III ниво – разбираш как се изгражда бранд, как се работи с клиенти, а фокусът е насочен към практическите занимания.
IV ниво – състредоточаваш се върху дигиталните технологии, дизайна на уеб сайтове и приложения.

Обучението включва лекции и практически задачи. Всяко ниво завършва с изпит.
Курсистите, показали високи резултати, получават сертификат за участие.

За кого е подходящо събитието

За всички, които искат да се занимават с дизайн.

Лектори

Лектори са: Калин Илиев, Ставри Георгиев и Георги Лютибродски – Гарс – все имена, които са се утвърдили в сферата на графичния дизайн.

Входът е безплатен, с предварителна регистрация.
Кандидатстването се осъществява в няколко стъпки:

1. регистрираш се;
2. решаваш самостоятелна задача;
3. отиваш на интервю.

Изпрати кандидатурата си не по-късно от 12.03.2020 г.
Обучението се провежда в удобно за курсистите време.
На 07.03.2020 г. можеш да посетиш и разяснителната среща, организирана от „Враца софтуер общество“, за да получиш подробна информация относно курса.

Онлайн обучение „Стъпка напред: уъркшоп за развиване на личен бранд“
2020-04-04 10:00 - 2020-04-05 17:30
Искаш да развиеш своя личен бранд? Знаеш ли откъде да започнеш? Ако не си изяснил за себе си каква е следващата крачка, която трябва да предприемеш, това обучение ще ти помогне да го направиш.
Събитието се провежда онлайн – под формата на 3 уебинара и индивидуална консултация. Включи се в него, за да разбереш:

къде се намираш в момента и какво да промениш, за да постигнеш целите си;
каква е твоята отличителна черта и как да я превърнеш в полза;
как да определиш аудиторията си;
как да представиш себе си и услугите си.

Гост-лекторът Силвина Фурнаджиева споделя с теб своите съвети.
Уъркшопът ти помага да си изясниш кои са клиентите ти, как да достигнеш до тях и как да им бъдеш максимално полезен със знанията и опита, които имаш.
По време на обучението получаваш не само полезна информация, но и взимаш участие в дискусии и практически упражнения.

За кого е подходящо събитието

За хората, които са наясно, че искат да развиват личен бранд, но не знаят как да го направят.

Лектори

Лили Георгиева помага на хората да открият с какво искат да се занимават и да променят дейността си. Учи ги как да развиват успешно личния си бранд. Автор е на книгата за кариерна промяна „От любов към себе си“ и създател на методологията за кариерна промяна „Устрем“.
Силвина Фурнаджиева е основател на „Супер продуктивност“. Тя помага на стартиращи бизнеси да развият своите проекти и на утвърдени компании да повишат ефективността си.

Входът е платен, с предварителна регистрация.

Ако заплатиш до 27 март, цената е 189 лв. От 28 март до 03 април – 209 лв.

Безплатна консултация с дизайнер, онлайн
2020-04-01 - 2020-04-30
Всяка първа сряда на месеца в блога „Свободна практика“ можеш да се консултираш с дизайнера Любомира Попова по дизайнерски въпроси, свързани с твоя блог, сайт, фирмена идентичност, рекламни материали.
Задаваш ѝ въпроса в коментарите под статията „Как и защо да съставите бриф, ако правите сайта си сами“ и тя ти отговаря. За месец април няма ограничение на броя въпроси. Когато и да я попиташ, Люба ще е на линия, за да ти помогне.

Коя е Любомира Попова и какъв е нейният професионален опит
Тя е уеб дизайнер на свободна практика и художник-сюрреалист с артистичен псевдоним Fineluart. Специализирала се е в изработката на WordPress сайтове и визии за уеб. Занимава се с дизайн повече от 17 години. Работила е за доста рекламни фирми и агенции. Създавала е визии за почти всички рекламни среди – външна, печатна, уеб, digital, TV. Работи основно с малки бизнеси в сферата на услугите, макар през годините да е правила реклами за представители на почти всички сфери.
Професионалните ѝ интереси включват и дигитален маркетинг, графичен дизайн, социални медии. Това ѝ дава възможност да вижда уеб сайтовете не само като дизайн, а като част от визуалната комуникация между бранда и потребителя.
Консултацията е безплатна. Възползвай се и сподели възможността с приятели, колеги, партньори.

Онлайн обучение „Facebook реклама за НЕспециалисти“
2020-03-27 19:00 - 21:00
Имаш малък бизнес и се налага да се справяш сам с пускането на Фейсбук рекламата за него. Възползвай се от това онлайн обучение, за да научиш кои са най-често допусканите грешки при рекламата в социалната мрежа и как още сега да оптимизираш своята кампания.
Ще разбереш и как да:

създаваш въздействащи текстове;
определяш целевата си аудитория;
подбираш най-подходящия тип кампания за своя бизнес;
анализираш резултатите.

Ако имаш въпроси след всичко научено, можеш да ги зададеш на лектора.
За кого е подходящо събитието

За собственици на бизнес, фрийлансъри и начинаещи маркетолози.

Лектор

Петя Владимирова е собственик на дигитална агенция toomuchinfo.bg. Има над 10 години опит в управление на рекламните кампании във Фейсбук.

Събитието е без такса за участие и се провежда онлайн. Нужна е предварителна регистрация.

Онлайн събитие „Да хакнем кризата“
2020-03-27 18:00 - 2020-03-29 18:00
Вече повече от седмица си затворен у дома. Надяваш се епидемията да отмине по-скоро и животът да се върне към нормалния си ритъм. Дотогава обаче не си съвсем без ход.
Ако имаш интересна идея, която може да помогне на всички нас в борбата с коронавируса, включи се в онлайн събитието „Да хакнем кризата“.
Дори и да нямаш такава, но мислиш, че си добър в своята област и вярваш, че познанията ти могат да са полезни, заяви участие. Така ти не само можеш да дадеш своя принос за обществото, но и да спечелиш парична награда.
Какво се изисква да от теб?
Работиш в малък екип (2-6 души). Ти и отборът ти споделяте своята иновативна идея, която можете да реализирате практически. Тя трябва да е насочена към:

спасяването на животи;
спасяването на общности и групи от хора;
спасяването на бизнеси.

Имаш 48 часа. Хакатонът започва в петък в 20.00 часа и завършва в неделя в 12.00 часа. През това време получаваш съдействие и от менторите в проекта. Разгледай програмата на събитието, за да видиш как ще протече уикендът ти, ако решиш да участваш.
В края на състезанието най-добрите проекти си разделят наградния фонд от 15 000 лв. Отборите получават и непарични награди, които ще подпомогнат реализирането на проектите.
За кого е подходящо събитието

За всички, които имат идеи относно борбата с коронавируса.

Събитието е безплатно, с предварителна регистрация.

Конференция „Психология на маркетинга“
2020-03-27 | Интер Експо Център, бул. "Цариградско шосе" 147, София
Знаеш ли как да създадеш своите рекламни послания така, че да въздействат на аудиторията? Именно това ще научиш по време на конференцията „Психология на маркетинга“. Водещи лектори от различни сфери ще споделят с теб своя опит в областта на маркетинга.
Посети събитието, за да разбереш още:

кога клиентът е ръководен от емоциите и кога – от разума;
как да обвържеш своето рекламно послание с потребителското поведение;
как да продаваш повече.

Разгледай и програмата на обучението, за да знаеш какво точно те очаква.

За кого е предназначено събитието

За собственици на бизнес, маркетолози, фрийлансъри.

Лектори

Ангел Лазаров – основател на Институт по НЛП;
Д-р Антонина Кардашева – основател на Фондация за развитие на емоционалната интелигентност;
Венцислав Петров – фотограф;
Димитър Христов – фотограф;
Йордан Жечев – творчески директор;
Любомир Любомиров – копирайтър;
Станимир Андонов – маркетинг експерт;
Христо Шомов – VR продуцент.

Входът е платен, с предварителна регистрация.
Цена за:

един билет – 329 лв.;
два билета – 599 лв.;
три билета – 799 лв.

Онлайн разговор на тема „Нови дигитални професии: живот на път, работа в раницата“
2020-03-20 19:00 - 21:00
Ако си специалист на свободна практика, сигурно ще ти е интересно да чуеш историята на Милена Александрова. Тя ще ти разкаже как успешно съчетава работата като фрийлансър с пътуването.
Милена създава съдържание за сайтове. Установила се е във Франция, но посещава и най-отдалечените кътчета на света. Този начин на живот ѝ носи удовлетворение. Ако пътешествията са твоята страст и искаш да избягаш от стандартното работно време, гледай събитието онлайн. То ще се проведе в празната зала на „Клуба на пътешественика“, ще бъде заснето и качено на платформа. За да получиш известие при публикуването му, заяви присъствието си.
Милена споделя:

защо и как е започнала да работи за себе си;
как намира своите клиенти.

По време на събитието тя ти дава повече информация относно данъците, осигуровките, визите и работата от различни часови зони.
Разказва ти какви са трудните моменти на един фрийлансър-пътешественик и как се справя с тях.

За кого е подходящо събитието

За бъдещи и настоящи фрийлансъри, както и за всички, които искат да съчетават успешно работата с пътуванията.

Входът е свободен.

Уъркшоп „Storytelling“
2020-03-11 10:30 - 17:30 | Suite Hotel Sofia, 1A Yordan Yossifov Str., 1700 Sofia, Bulgaria, Sofia, Bulgaria
Може би професията ти изисква да умееш да разказваш увлекателно различни истории. А ти справяш ли се? Ако мислиш, че можеш и по-добре, но не знаеш как да го постигнеш, събитието вероятно ще ти е от полза.
Добрите разкази влияят – правят хората съпричастни, подтикват ги към действие. Как да вдъхновяваш – това научаваш по време на обучението, а практиката след това те прави все по-добър.

За кого е предназначено събитието

За собственици на бизнес, маркетолози, копирайтъри.

Лектор

Д-р Десислава Бошнакова е професор в НБУ. Собственик и управител е на PR агенция „ROI Communication“. Организатор на TEDxSofia от 2017 г. Гост лектор е в чуждестранни университети. У нас води фирмени обучения. Автор е на редица книги, сред които „PRоговорки“, „Политическите комуникации в мрежата 2.0” и др.

Входът е платен, с предварителна регистрация.

„Искам да бъда писател!“ - разговор с Мина Койчева
2020-03-07 19:00 - 21:00 | The Social Teahouse, ул. Преслав 53, Варна
Живееш във Варна и мечтаеш да си писател? Посети събитието, за да разбереш, че желанието ти е осъществимо. Превърни го в цел и започни да работиш за него.
Мина Койчева се е развивала в продължение на 20 години в бизнес сектора. Как е променила посоката и защо се е насочила към писането – ще ти разкаже в „Социалната чайна“. По време на срещата представя и книгата си „Звезда под наем“.
Няколко души ще имат възможност да говорят за творческите си проекти пред аудиторията. Ти можеш да си един от тях.
За кого е подходящо събитието

За хора, които искат да намерят своето вдъхновение.

Лектор

Мина Койчева – писателка.

Входът е платен, с предварителна регистрация.

Обучение „Пътят на предприемача“
2020-02-29 09:30 - 19:30 | Български културен център, ул. "Веслец" 13, София, 1000, Bulgaria
Може би си от онези млади хора, които имат интересни бизнес идеи, но не знаят как да ги реализират. Ако си уверен в себе си и знаеш, че можеш да постигнеш успех, но ти липсва практически опит, вероятно събитието ще ти е от полза.
Посети го, за да научиш:

какви са първите стъпки, които трябва да предприемеш;
как да съставиш своя бизнес план и да управляваш финансите си;
какво може да възпрепятства успеха ти.

По време на обучението лекторите споделят с теб различни стратегии и казуси. Можеш да се поучиш от опита им и да не повтаряш чужди грешки. Практически ориентираните задачи пък ти помагат да прецениш какво още да попиташ и на какво трябва да наблегнеш.
За кого е подходящо събитието

За предприемчиви хора, които нямат достатъчно практически опит.

Лектори

Павел Хрисков е управител на консултантска компания „Консендо“. Лектор, организира обучения.
Димка Кънчева е управител на счетоводна къща. Тя консултира свои клиенти относно управлението и обучението на кадрите.
Иван Шейретов е финансов консултант.
Иванка Копанкова е финансов консултант.

Входът е платен, с предварителна регистрация.

Marketing HYPE, vol. 11: „Must-have микс в дигиталния маркетинг“
2020-02-27 19:00 - 21:00 | Limacon Event Center, бул. "Марица" 154А, Пловдив, Bulgaria
Имаш собствен бизнес или си маркетолог. Темата за дигиталния маркетинг не само не ти е чужда, но с интерес следиш новостите в сферата. Събитието е за хора като теб. Посети го, за да разбереш:

кои дигитални канали са предпочитани и защо;
какви са предимствата на всеки от тях;
как да ги използваш ефективно.

Лекторът споделя с теб казуси от агенция „Netpeak“, от чийто екип е част.
За кого е подходящо събитието

За собственици на бизнес, маркетолози и всички, които се интересуват от дигитален маркетинг.

Лектор

Генадий Воробьов е сертифициран Google Analytics и Google AdWords специалист, преподавател в „SoftUni Digital“ и част от екипа на дигитална агенция „Netpeak“. Той организира маркетинг стратегиите на агенцията. Взима участие в конференции в България и в чужбина.

Входът е свободен, с предварителна регистрация.

Обучение „Анатомия на автобиографията“
2020-02-22 11:00 - 13:00 | Freeдом21, ул. Стефан Стамболов 21, Велико Търново
Случвало ли ти се е да кандидатстваш за мечтана позиция, а дори да не достигнеш до интервю? Не е нужно да гледаш на себе си като на жертва, а да разбереш каква е причината за това. Вероятно не си успял да представиш себе си по най-добрия начин пред потенциалния работодател. Ако все още не си наясно как да напишеш автобиографията си така, че да привлечеш внимание, посети събитието във Велико Търново.
От него разбираш:

каква е разликата между резюме, автобиография и CV;
какви са видовете професионални автобиографии;
как да създадеш своята автобиография така, че да представиш себе си по най-добрия начин.

По време на събитието можеш да зададеш своите въпроси на лекторите и да получиш ценни съвети и насоки от тях.
За кого е подходящо събитието

За всеки, който иска да се научи да създава професионална автобиография.

Входът е свободен, с предварителна регистрация.

„Работилници по фотография“
2020-02-22 10:00 - 2020-03-07 10:00 | Гнездото Coworking, ул. "Кокиче" 14, Враца, Bulgaria
Ако живееш във Враца и проявяваш интерес към фотографията, не пропускай това събитие. Работилницата отговаря на много от въпросите на начинаещите фотографи. По време на двудневното обучение разбираш повече за:

разликите между автоматичните и ръчните настройки – кога кои да използваш;
режимите на снимане;
видовете обективи;
аксесоарите – защо са ти необходими;
типовете фотография и др.

За кого е подходящо събитието

За начинаещи фотографи

Входът е свободен, с предварителна регистрация.
Обучението е двудневно, провежда се на:

22.02 – от 10.00 часа;
07.03 – от 10.00 часа.

Курс „Презентационно и словесно майстворство“
2020-02-17 19:00 - 2020-03-12 21:30 | Хотел “Лайт”, ул. „Веслец“ №37, София
Обичаш ли предизвикателствата? А страхуваш ли се да говориш пред аудитория? Ако отговорът и на двата въпроса е „да“, има голяма вероятност този курс да е точно за теб. Целта на водещите – Иво Топалов и Георги Бърдаров – е не просто да ти покажат как се говори пред група хора, а да извадят на показ пълния ти потенциал и да те накарат да повярваш в себе си.
Защо да им се довериш?
Всеки от тях има богат опит в изнасянето на лекции и презентации пред голяма и малка аудитория. Те, също като теб, са били нервни, притеснени и напрегнати. Преодолели са неразположението с времето. А днес могат да научат и теб как да го направиш.
По време на курса:

преодоляваш страха си от сцена;
излизаш от трудна ситуация, възникнала на сцена;
печелиш сърцата на публиката;
разказваш успешно интересни истории;
се подготвяш сам;
преценяваш кога да подхождаш сериозно и кога с хумор и закачка.

Курсът е с практическа насоченост. Включва лекции, упражнения и игри, които имат за цел да те поставят в необичайни ситуации; да те предизвикат да надскочиш себе си и да ти покажат, че можеш да се правиш.
За кого е подходящо събитието

За всички, които обичат предизвикателствата и се страхуват да излизат на сцена. Подходящ е и за хора, на които често се налага да презентират или да говорят пред публика.

Лектори

Доц. д-р Георги Бърдаров е университетски преподавател, географ, писател и сценарист. През 2015 г неговият роман „Аз още броя дните“ печели във формата „Ръкописът“ по БТН. Автор е и на един от най-четените разкази „За петата ракия“, публикуван в интернет. Георги Бърдаров няколко пъти печели състезанието „Майстор на думите“, организирано от Master Academy. В продължение на години е сценарист на различни предавания, сред които: „Стани богат“, „Аз обичам България“ и др.
Иво Топалов – управител на Master Academy, писател, лектор. До момента е органиизрал множество събития, тренинги и тиймбилдинги. Организатор е и на събитието „Майстор на думите“, което се провежда от 2012 г. насам.

Входът е платен, с предварителна регистрация.
Курсът се провежда на следните дати:

17-ти, 20-ти, 24-ти, 27-ми февруари;
02-ри, 05-ти, 09-ти и 12-ти март.

Семинар „Киберсигурност и етично хакерство“
2020-02-15 13:00 - 15:00 | Гнездото Coworking, ул. "Кокиче" 14, Враца, Bulgaria
Ако темите за за хакерството, кибер атаките и сигурността представляват интерес за теб, и живееш в или около Враца, посети събитието идната седмица.
По време на семинара лекторът обсъжда с теб актуалните проблеми, свързани със защитата в социалните мрежи, онлайн пространството и етичното хакерство.
За кого е подходящо събитието

За всички, които се интересуват от онлайн сигурността.

Лектор

Лектор е Мариан Маринов – ръководител на системни операции в SiteGround LLC.

Входът е свободен.

Курс „Дистанционна работа – съвети и трикове“
2020-02-12 19:00 - 21:00 | WORKY, бул. Янко Сакъзов № 32, София, Bulgaria
Ако си начинаещ фрийлансър, вероятно все още не се справяш с управлението на времето си. Луташ се в хаоса, който сам създаваш и все не успяваш да подредиш задачите си по приоритет, защото всяка от тях ти се струва важна. Посети събитието, ще ти е от полза. С помощта на Силвина Фурнаджиева ще научиш как да планираш работния си ден.
Тя споделя с теб:

работещи стратегии;
съвети за оптимизация на времето.

Можеш да зададеш своите въпроси и да разкажеш за трудностите си в създаването на ефективен план за работа.

За кого е подходящо събитието

За фрийлансъри и хора, работещи дистанционно.

Лектор

Лектор е Силвина Фурнаджиева – тя работи дистанционно от 2001 година насам. Целта ѝ е да помага на собственици на бизнеси да развиват проектите си от началото до самия им край. Основател е на „Супер продуктивност“. Разработва своя методология за работа, която помага на хората да постигнат максимум резултати, като не пренебрегват почивката си.

Входът е платен, с предварителна регистрация.

How to create an outstanding portfolio?
2020-02-10 19:00 - 20:30 | IT STEP, бул. "Александър Стамболийски" 55, ет 5, София
If you are a freelancer, you know how important it is to have personal portfolio. It introduces you and your skills to potential clients.
Attend the event to find out how to build your outstanding portfolio. The lecturer answers your questions and shares with you good practices in the IT field.
The event will be held in English.
Whom the event is intended for

For freelancers and anyone who wants to create a distinctive portfolio.

Free admission, with pre-registration.

Седмица на отворените врати в „КО-ОП“
2020-02-10 12:00 - 2020-02-14 19:00 | КО-ОП, бул. Янко Сакъзов №17, София, Bulgaria
Ако работиш като фрийлансър, контактите с колегите в офиса понякога ти липсват. Вероятно и на повечето специалисти на свободна практика. Затова и споделените пространства са толкова популярни. Създателите на „КО-ОП“ знаят това и отварят вратите си за посещения през цялата седмица.
Възползвай се, запази си бюро през сайта или отиди на място.
За кого е подходящо събитието

За фрийлансъри.

Входът е безплатен.

Курс „Ораторско майсторство - ниво 2“
2020-02-09 11:00 - 17:30 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Премина ли успешно първото ниво на курса „Ораторско майсторство“? Ако отговорът е „да“, оценяваш го като полезно и искаш да надградиш уменията си, запиши се за второто ниво. Насочеността му е предимно практическа.
По време на курса научаваш как да:

импровизираш;
представяш текст;
се справяш в трудните моменти;
създаваш презентации;
работиш с аудиторията.

Разбираш и какви са различните стилове на говорене.
По време на двудневното обучение представяш себе си в различни ситуации и получаваш цялостен анализ на:

сценичното поведение;
невербалните послания;
ораторското умение;
лингвистичните способности.

За кого е подходящо събитието

За хората, които са преминали първата част на курса и искат да постигнат по-добри резултати.

Лектор

Антонин Винклер е лектор, основател на „ЕДУКО“. Той има богат опит в сферата на комуникациите, ораторското изкуство, психологията и др. Водещ е на редица курсове за личностно развитие.

Входът е платен, с предварителна регистрация.

Цената в деня на събитието е 269.00 лв.

Прожекция на филма „Бунище Земя“
2020-02-05 18:00 - 20:00 | Zaralab, бул Княз "Александър Батенберг" 28, Стара загора
Няма значение дали си фрийлансър, собственик на фирма, или работиш за другиго. Ти, аз, всички ние генерираме отпадъци ежедневно. Къде отиват те? Как вредят на околната среда? Какво можем да направим, за да намалим вредата от действията си? Отговори на тези въпроси дава филмът „Бунище Земя“. Изгледай прожекцията. Информираността ни помага да правим по-осъзнати избори.
След края на филма имаш възможност да се включиш в дискусия относно стратегията за нулев отпадък – сподели идеи, да задавай въпроси, разбери как да помогнеш на природата.

За кого е подходящо събитието

За хората, които се интересуват от темата за отпадъците и за онези, които искат да разберат как да генерират по-малко от тях.

Входът е свободен.

Говори като на TED – говорилница за презентатори
2020-02-05 10:00 - 17:00 | Отсреща, ул. Бетовен 12, Пловдив, Bulgaria
Следиш ли TED конференциите? Вероятно си забелязвал колко уверени изглеждат повечето лектори. Те вдъхновяват, успяват да предадат идеите си на аудиторията и зрителите, карат ги да се замислят. Ако искаш, подобно на лекторите, успешно и въздействащо да презентираш и предаваш посланията си на голяма аудитория, посети обучението.
За кого е подходящо събитието

За всички, на които им се налага да изнасят презентации или говорят пред публика.

Лектор

Проф. д-р Десислава Бошнакова е експерт в ПР и комуникациите. Лектор е на професионални конференции и организатор на TEDxSofia. Автор е на книги в областта на комуникациите и преводач на редица други, сред които: „Презентирай като Стив Джобс“, „Говори като на TED“, „Тайните на разказването на истории“ и др.

Събитието е платено, с предварителна регистрация.

Лекция „Авторски права и интелектуална собственост“
2020-02-01 09:30 - 14:30 | Отсреща, ул. Бетовен 12, Пловдив, Bulgaria
Независимо дали си професионален фотограф, или снимаш за удоволствие, твои снимки вероятно се разпространяват свободно в онлайн пространството. Знаеш ли какви всъщност са твоите авторски права върху тях? Ако не си съвсем наясно, посети събитието и разбери как да:

лицензираш фотографиите си;
защитиш авторското си право;
обезпечиш доказателства за нарушени права.

Ела, за да чуеш съветите на юристите. Задай своите въпроси и участвай в дискусията. Ще ти е от полза.
Обучението предстои да се проведе и в: София, Варна, Бургас, Стара Загора.
За кого е подходящо събитието

За начинаещи и професионални фотографи.

Лектори

Гости на събитието са юристи от дружеството „Господинов и Генчев“ (GGlaw).

Събитието е платено, с предварителна регистрация.

Цената за членове на „Клуб Фото Свят“ е 30 лв.

Лекция „Митове и легенди за LinkedIn - професионална платформа за бизнес или сайт за работа“
2020-01-30 19:00 - 21:00 | Limacon Event Center, бул. "Марица" 154А, Пловдив, Bulgaria
Търсиш си работа или нови проекти? Вероятно вече си създал профил в LinkedIn. Знаеш ли как да го използваш ефективно? Посети събитието в Пловдив, за да разбереш как платформата може да ти донесе нови клиенти или да ти помогне да намериш следващата си работа. По време на лекцията Александър Кръстев развенчава митовете за мрежата и ти показва тънкостите при работата с нея.
За кого е подходящо събитието

За всички, които искат да използват успешно LinkedIn.

Лектор

Лектор е Александър Кръстев – създател на сайта AzChetа.com. Автор на книгата „LinkedIn – Социалните контакти в полза на бизнеса“ и преподавател по дисциплината „Социализиране на бизнес комуникацията – LinkedIn” в НБУ.

Входът е безплатен, с предварителна регистрация.

Ден на фрийлансъра в WORKY
2020-01-29 | WORKY, бул. Янко Сакъзов № 32, София, Bulgaria
Работиш на свободна практика. По-често – у дома. Нямаш колеги, а вероятно нерядко изпадаш в ситуации, в които имаш нужда от съвет. Ако ти се иска да получиш подкрепа или да споделиш опита си с хора, които ежедневно се сблъскват със сходни на твоите предизвикателства, ела тази сряда в WORKY.
Посети споделеното пространство, за да:

поговориш с други фрийлансъри;
разкажеш за трудностите, с които се справяш;
почувстваш, че си част от колектива на хората със свободни професии.

Всеки месец в WORKY един ден се посвещава на изграждането на общност от фрийлансъри. Този месец денят е 29.01.
За кого е подходящо събитието

За фрийлансъри.

Входът е безплатен.
Ако се регистрираш предварително на office@worky, работиш безплатно в WORKY в този ден. Побързай! Местата са ограничени.

Семинар „Маркетинг на съдържанието“
2020-01-28 09:30 - 16:00 | ABC Design & Communication, бул. "Цар Борис III" 85, София, Bulgaria
Ако сам поддържаш фирмeния си блог, събитието ще ти е от полза. По време на обучението разбираш от Жюстин Томс как да реализираш повече продажби и да постигаш онлайн успехи. Акцентът е върху съдържанието – тенденции, тънкости и канали за дистрибуция.
Посети семинара, за да научиш повече за:

текстовете, посланията и ключовите думи;
видео съдържанието;
снимките;
инфографиките.

За кого е подходящо събитието

За собственици на бизнес и управители, които поддържат корпоративния блог на уеб сайта си.

Лектори

Жюстин Томс – създател на агенция „Ей Би Си Дизайн и Комюникейшън“. Основател на медийна група „Аз медиа“. Маркетолог и лектор.
Илко Вакарелов – видео режисьор, продуцент и оператор.

Входът е платен, с предварителна регистрация.

Цената е без включено ДДС.

Обучение „Digital Creative Storytelling“
2020-01-26 10:00 - 18:00 | Зона 21, ул. Христо Белчев 3, София
Ако искаш да разбереш как да създаваш завладяващи дигитални истории, посети обучението. То е практически ориентирано, целта е не само да получиш нови знания, но и да реализираш успешно свой проект.
Курсът е разделен на две части.
От първата научаваш теорията – какво е нужно, за да бъде твоята история завладяваща и интересна. Участието в различни игри и упражненията ти помага да усвоиш знанията, получени до момента. Благодарение на всичко това ще напишеш своята история.
От втората част разбираш как да я дигитализираш. Научаваш се да:

записваш глас зад кадър;
подбираш подходящи снимки;
използваш свои рисунки;
заснемаш видео.

Резултатът в края на обучението – видео, създадено изцяло от теб. Когато го завършиш, можеш да го споделиш в социалните мрежи и да наблюдаваш реакциите, които поражда.
Не забравяй да си носиш лаптоп или таблет.
За кого е подходящо събитието

За маркетолози, собственици на бизнес, копирайтъри и за всички, които искат да се научат да разказват успешно дигитални истории.

Лектор

Димитър Узунов е сценарист, театрален режисьор и продуцент. Учил е театрална режисура в CUNY – Brooklyn Colleg Театралните му постановки се играят в България и Франция. Основател и творчески директор е на „Famille Mundi“ в Париж

Входът е платен, с предварителна регистрация.

Ако заплатиш на място, цената е 109 лв.
